
24-TA-241: Informatīvais ziņojums (Jauns)
Par skolēnu pārvadājumu turpmāku iekļaušanu reģionālās nozīmes maršrutu tīklā, nodrošinot sabiedriskā transporta pakalpojumu sniegšanas modeļa pilnveidi

Lūdzam ziņojuma 2.lp. pie sniegtās informācijas par iespējamo skolēnu pārvadājumu integrēšanu reģionālās nozīmes maršrutu tīklā norādīt arī informāciju, ka saskaņā ar Valsts kontroles revīzijas “Sabiedriskā transporta pakalpojumu pieejamība dotētajos maršrutos” ieteikumu Satiksmes ministrijai sadarbībā ar VSIA “Autotransporta direkcija” ir jāizstrādā rīcības plāns, lai sabiedriskā transporta pakalpojumu nodrošināšana atbilstu kārtējam gadam piešķirtā budžeta programmas finanšu iespējām. Minētais ieteikums pēc būtības arī nozīmē, ka pasākumiem, kas varētu paplašināt maršrutu tīklu ir jāmeklē tādi risinājumi, kas nepalielina nepieciešamo valsts budžeta finansējuma apmēru, piemēram, norādot, ka vienlaikus būtu nepieciešams pārskatīt/samazināt maršruta tīklu, kas nav nepieciešams skolēnu pārvadājumiem.

Lūdzam ziņojuma 2.lp. attiecībā uz atsevišķas mērķdotācijas piešķiršanu norādīt, ka lēmumi attiecībā uz likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” paredzamajiem izdevumiem Ministru kabinetā ir pieņemti (Ministru kabineta 19.09.2024. sēdes prot.Nr.38 2.§), attiecīgi jautājums par mērķdotācijas piešķiršanu būs jārisina Satiksmes ministrijai jau pieejamā valsts budžeta finansējuma zaudējumu segšanai sabiedriskā transporta pakalpojumu sniedzējiem ietvaros.

